**Vedlegg 1: Kontaktlærers første kontakt med hjemmet** – **støtte til første telefon hjem**

Kontaktlærer tar kontakt med hjemmet for å snakke om fraværet. Vurder om du skal snakke med elev før du ringer foreldre eller andre på teamet.

1.Skaff deg oversikt over elevens fravær og om det er et mønster i fraværet, fyll gjerne i tabell under:

• Hvilke dager har eleven fravær? (Er det bestemte dager?)

• Er det flere enkeltstående dager (tannlege, magevondt, hodepine, vurderingssituasjoner og lignende) eller mange dager i strekk? (omgangssyke, influensa osv.)

• Kommer eleven ofte sent eller går fra timer?

2. Ring foreldre og fortell at du tar kontakt angående elevens fravær og at skolen satser på tidlig innsats ved fravær, og at det er derfor du tar kontakt.

3. Beskriv elevens fravær, bruk gjerne tabell under. Spør foreldrene hva de tenker om fraværet.

4. Undersøk om eleven ser ut til å trives ved skolen, eller om foreldrene opplever at elevens mistrives eller gruer seg til noe ved skolen.

5. Undersøk om foreldrene tror at fraværet vil minske uten at det settes inn tiltak eller om de tenker at fraværet vil fortsette.

6. Bli enige med foreldrene om det er behov for et møte for å snakke mer sammen og for å bli enige om tiltak som kan settes inn.

|  |  |  |
| --- | --- | --- |
| Type fravær | Informasjon fra skole | Informasjon fra foresatte |
| Enkelt timer: | *5 enkelt timer i engelsk* |  |
| Gjentakende for sent komming: |  |  |
| Fag, dager, personer: |  | *Mandager er ofte*  *vanskelige* |
| Situasjoner |  |  |

Annet: